โลกของเรามีซูเปอร์ฮีโร่มากมาย
แต่พวกเขาทั้งหลายมีพลังที่แย่ที่สุดคือ การปกปิดตนเอง
ยกตัวอย่างเช่น พวกคาตาโดเรส
พวกเขาคือดำรงชีพอยู่ด้วย การเก็บขยะรีไซเคิล
พวกคาตาโดเรสเกิดขึ้นมามาจาก ความไม่เท่าเทียมกันทางสังคม การว่างงาน
และขยะมูลฝอยที่มากมายมหาศาล
มาจากระบบการจัดเก็บขยะที่ไร้ประสิทธิภาพ
พวกคาตาโดเรสต่างทำงานหนัก ที่จำเป็นนี้ด้วยความซื่อสัตย์
ทำให้กับประชาชนทุกคน แต่พวกเขา ไม่ได้รับการยอมรับในสังคมเลยแม้แต่น้อย
ที่บราซิล พวกเขาเก็บขยะ ที่นำไปรีไซเคิลได้ถึง 90%
ส่วนใหญ่พวกคาตาโดเรสจะเก็บขยะอย่างอิสระ
เก็บขยะตามถนนข้างทางแล้ว ขายให้กับร้านรับซื้อของเก่าในราคาถูก ๆ
พวกเขาอาจเก็บขยะได้มากกว่า 300 กิโล
เก็บเอาไว้ในกระเป๋า รถเข็นช้อปปิ้ง รถจักรยาน และรถคาร์ฮอสสัส
รถคาร์ฮอสสัสคือรถเข็นที่ทำด้วยไม้และเหล็ก
และจะหาเจอได้ทั่วไปตามท้องถนนในบราซิล
มากเหมือนกับกราฟิตตี้และสตรีทอาร์ท ที่พบเห็นกันในที่ต่างๆ
และนี่ก็คือวิธีที่ผมได้พบกับ บรรดาซูเปอร์ฮีโร่เหล่านี้เป็นครั้งแรก
ผมเป็นศิลปินกราฟฟิตี้และนักกิจกรรม
และศิลปะของผมจะเกี่ยวข้องกับสังคม สิ่งแวดล้อมและการเมืองโดยธรรมชาติ
ในปี 2007 ผมได้นำศิลปะจากบนฝากำแพง ของผมไปสู่รถคาร์ฮอสสัส
เพื่อช่วยเป็นการสนับสนุน สิ่งใหม่ ๆ ให้กับสังคมในเมือง
ในช่วงเวลานั้นจึงเป็นการสนับสนุน พวกคาตาโดเรส
ด้วยการใช้งานศิลป์และอารมณ์ขันร่วมกัน ทำให้น่าสนใจมากขึ้น
และช่วยเรียกร้องความสนใจ ให้กับพวกคาตาโดเรส
ทำให้พวกเขามีความเชื่อมั่นในตนเองมากขึ้น
ทำให้พวกเขามีชื่อเสียงและเป็นที่รู้จัก ของสื่อมวลชนและสังคม
ดังนั้นเรื่องก็คือ
ผมถูกดึงดูดเข้าไปอยู่ในจักรวาลของคาตาโดเรส และยังไม่ได้เลิกทำในเรื่องนี้เลย
ผมได้วาดรูปบนรถคาร์ฮอสสัส มากกว่า 200 คันแล้วในหลาย ๆ เมือง
ได้รับเชิญไปจัดนิทรรศการ และเดินทางไปทั่วโลก
และแล้วผมคิดได้ว่า พวกคาตาโดเรส กับเรื่องการปกปิด/ปิดบังตนเอง
ไม่ได้มีแต่ในบราซิลเท่านั้น
ผมพบเห็นคาตาโดเรส ในอาร์เจนตินา ชิลี
โบลิเวีย แอฟริกาใต้ ตุรกี
และแม้กระทั่งในประเทศที่พัฒนาแล้ว เช่นในสหรัฐฯ และญี่ปุ่น
และนี่ก็คือช่วงที่ผมคิดได้ว่าผมจำเป็น ต้องนำคนเข้ามาช่วยเหลือมากกว่านี้
เพราะมันเป็นเรื่องความท้าทายอย่างยิ่ง
หลังจากนั้น ผมได้สร้างเป็นขบวนการกิจกรรม การแปลงโฉมรถคาร์ฮอสสัส
(เสียงหัวเราะ) เป็นกิจกรรมที่ได้รับ การสนับสนุนจากผู้ที่มาเข้าร่วมอย่างมาก
ขอบคุณครับ
(เสียงปรบมือ)
ฉะนั้น การแปลงโฉมรถคาร์ฮอสสัส คือกิจกรรมครั้งใหญ่จากผู้ที่มาร่วมสนับสนุน
เพื่อช่วยเหลือพวกคาตาโดเรส และรถคาร์ฮอสสัสของพวกเขา
พวกคาตาโดเรสได้รับความช่วยเหลือ และการดูแลสุขภาพจากพวกมืออาชีพ
อาทิเช่น แพทย์ ทันตแพทย์ แพทย์รักษาโรคเท้า ช่างเสริมสวย หมอนวด
และอื่น ๆ อีกมากมาย
นอกจากนั้น พวกเขายังได้รับเสื้อสะท้อนแสง ถุงมือ เสื้อกันฝน และแว่นกันแดด
เพื่อให้มองเห็นได้ชัดเจนในเมืองด้วย
ในขณะที่รถคาร์ฮอสสัสได้รับการแปลงโฉม โดยอาสาสมัครขั้นเทพของเรา
และยังไดัรับอุปกรณ์ป้องกันความปลอดภัยด้วย
อาทิเช่น เทปสะท้อนแสง แตร และกระจกมองข้าง
แล้วในที่สุดก็วาดเสร็จโดยศิลปินสตรีทอาร์ท
และได้กลายเป็นการมีส่วนร่วมนิทรรศการ ศิลปะครั้งใหญ่ที่น่าตื่นตาตื่นใจ
การแปลงโฉมรถคาร์ฮอสสัส ได้ท่องไปบนท้องถนน ในเซาเปาโล ริโอเดอจาเนโร และกูรีตีบา
แต่เพื่อการตอบสนองความต้องการในเมืองอื่นๆ รวมถึงนอกประเทศบราซิล
เราจึงได้ก่อตั้ง PIMPx โดยได้แรงบันดาลใจมาจาก TEDx
ซึ่งก็คือกิจกรรมการแปลงโฉมรถคาร์ฮอสสัส ในแบบฉบับที่ทำกันเองได้อย่างง่าย ๆ
เพื่อให้ทุกคนสามารถเข้ามาร่วมทำได้
ภายใน 2 ปี พวกคาตาโดเรสมากกว่า 170 คน รวมถึงอาสาสมัคร 800 คน และศิลปิน 200 คน
และคนร่วมบริจาคมากกว่า 1,000 คน
ได้เข้าร่วมกิจกรรมการแปลงโฉมรถคาร์ฮอสสัส
มีการขยายผลนำไปสอน การรีไซเคิลขยะในโรงเรียนท้องถิ่น
ดังนั้น พวกคาตาโดเรส ไม่จำต้องปิดบังตนเองอีกแล้ว
และได้กลายเป็นคนที่ได้รับ การยอมรับและมีคุณค่าเพิ่มขึ้น
เพราะการที่รถคาร์ฮอสสัสถูกแปลงโฉม ทำให้พวกเขาสามารถต่อสู้กับอคติของสังคม
เพิ่มรายได้และสร้างสัมพันธ์ที่ดีกับสังคม
ดังนั้นในตอนนี้ ผมขอท้าทายพวกคุณ ให้เริ่มมองหาและยอมรับ
พวกคาตาโดเรสและซูเปอร์ฮีโร่ ที่ปกปิด/ปิดบังตนเองในเมืองของคุณ
ผมขอให้คุณพยายามมองโลกให้เป็นหนึ่งเดียว โลกที่ไม่มีขอบเขตหรือพรมแดน
คุณเชื่อหรือไม่ว่า
ในโลกนี้มีพวกคาตาโดเรสมากกว่า 20 ล้านคน
ดังนั้นในครั้งต่อไปเมื่อคุณเจอพวกคาตาโดเรส
ใหุ้คุณรู้ว่าพวกเขาก็เป็นส่วนหนึ่งที่สำคัญ ในสังคมของพวกเรา
ขอบคุณมาก [ภาษาโปรตุกีส] ขอบคุณครับ
(เสียงปรบมือ)